Den Vest-Sjællandske Avis, 1815-12-12
Oversigt, af Dagens indenlandske Nyheder. Med de Danske Oldsager staaer den gamle Nordiske Historie i Forbindelse: Det Kongelige Norske Selskabs Kiøbenhavnske Afdeeling, har i Følge de indtrufne Begivenheder fundet det nødvendigt at adskille sig fra det øvrige Selskab og at oprette et eget Samfund og at gjøre det til Formaal at besørge Danske Oversættelser af de gamle berømte Nordiske Historieskrivere, den Latinske Saxo, og den Jslandske Snorro. Pastor Grundvig har hos Seidelin udgivet en Prøve paa disse Oversættelser, som ere ham overdragne, hvortil er føiet en Kundgiørelse fra Selskabets Committerede, Ridder Pram, Advocat Treschov og bemeldte Pastor Grundvig. Disse Committerede ville indsamle Biedrag, for at enhver af disse Oversættelser kan sælges for en Bagatel og kommer i hver Mands Hænder; disse Biedrag kunne indleveres til Hr. Advocat Treschov, (Fridriksberggaden No. 131. Selskabet vil udgive disse 2de Historieskrivere i Qvart. Saxos Bog vil udgiøre 100 og Snorros 120 Ark. De vil blive solgte for 1 til 2 Rbsk. Arket. Oplaget vil bestaa af 2000 Exemplarer, og koster 13500 Rbdlr. N. V. og om mueligt ziire dem med et Par Portraiter. Bliver Planen understøttet; saa skal de mærkværdigste Jslandske Sager blive udgivne paa samme Maade. Anførte Committerede har siden anmeldt, i de offentlige Tidender en Fortegnelse paa de Mænd i Provindserne, som ere villige til at indsamle Biedrag til Udbredelsen af de Nordiske Oldskrifter; hvilken Fremgang Sagen vil faae vil Tiden lære, man erfarer allerede at nogle betydelige Biedrag skal være indkomne fra nogle Patrioter i Assens. Skulde ellers nogen falde paa den Jdee, at Pastor Grundvig ikke var den rette Mand at betroe et saadant Arbeide til, fordi han tager sig for mange Frieheder ved en saadan Oversættelse og er desuden for meget behersket af sin Phantasie, og som man siden hans Feide med Etatsraad Thorkelin let kunde falde paa at formode, saa har man blot nødig at henviise en saadan Skeptikus til Pastor Pontoppidan paa Baagøe der nok vil vide at sige ham Beskeed, og som er en ikke mindre drabelig Vaabendrager end som sin Ridder saaledes opgiver han det Spørgsmaal, om nogen af vore Lærde kan skrive een eneste Side Dansk med samme Originalitet, Kraftfylde og Skiønhed som Grundvig? 2 Ligner de Angreb, som ere gjorte paa Grundvig med den Ondes gloende Pile, og holder et slemt Huus med alle som skriver imod ham; det er altsaa ikke godt at komme Baagøe for nær for Hr. Grundvigs Modstandere, naar de skulde faae i Sinde at reise til Falster. Et Stridsskrift angaaende den Nordiske Historie er udkommet i Bergen i Aar; da Amtmand Ch. M. Falsen har udgivet en lille Afhandling om Einar Thambeskielver, Nordens Helt, 60 S., for at giendrive nogle Beskyldninger mod Einar, som en Hr. Rynning fremsatte. i Minerva. Juni, 1802, Side 295, imod ham. Afhandlingen skal være godt skrevet og findes udførligt ommeldt i Dansk Litt. Tid. No. 40 d. A. Den beste Veiledning, som man nu har til at studere Fædrelands=Historie, er det nyelig udkomne Skrift af den lærde og flittige Doct. S. C. Baden, hos Hempel i Odense, XV. og 358 Sid., under Titel af: Dansk Norsk Historisk Bibliothek, indeholdende Efterretninger om de Skrifter, som biedrage til Dansk Norsk Historie-Kundskab. Det giver under 14 forskiellige Afdeelinger Efterretning om alle de Bøger man har om den danske Historie, og koster 5 Rbdlr. i Materie og 5 Rbdlr. 4 Mk. indbunden.